**Cenu aptaujas**

**“Kanalizācijas pieslēgumu izbūve mājsaimniecībām Saulkrastu novadā”**

**nosacījumi**

1. **Vispārīgā informācija**
	1. Cenu aptaujas priekšmets ir Kanalizācijas pieslēgumu izbūve mājsaimniecībām Saulkrastu novadā, atbilstoši spēkā esošajiem normatīvajiem aktiem.
	2. Pasūtītājs:
		1. SIA “Saulkrastu komunālserviss” (kā sabiedrisko pakalpojumu sniedzējs)

Reģistrācijas Nr.: 40103027944

Liepu iela 3, Saulkrasti, Saulkrastu novads, LV-2160

[www.komunalserviss.lv](http://www.komunalserviss.lv)

e-pasts: info@komunalserviss.lv

* + 1. Kontaktpersona: Ūdensapgādes nodaļas vadītājs Ģirts Daukšta, tālr.: +371 28638505.
	1. Līgums tiek slēgts uz laiku līdz 2025.gada 31.decembrim. **Apjoms netiek garantēts**.
	2. Pakalpojuma izpildes vieta – Saulkrastu novads.
	3. Samaksas noteikumi: saskaņā ar Līguma noteikumiem.
	4. Piedāvājumu var iesniegt **līdz 2025.gada 28.aprīlim**, plkst.12.00, Liepu ielā 3, Saulkrasti, Saulkrastu novads, LV-2160, to iesniedzot personīgi vai elektroniski (e-pasts: jurists@komunalserviss.lv), parakstot to ar drošu elektronisko parakstu. Iesniegtie piedāvājumi ir Pasūtītāja īpašums.

# Pretendentu kvalifikācijas un atlases prasības un iesniedzamie dokumenti

* 1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt līgumu.
	2. Pretendentu atlases prasības attiecībā uz Pretendenta tehniskajām un profesionālajām iespējām izstrādāt cenu aptaujas priekšmetā paredzētos materiālus:

|  |  |  |
| --- | --- | --- |
|  | **Prasība** | **Iesniedzamais dokuments** |
| 2.2.1. |  | Pieteikums (2.pielikums). |
| 2.2.2. |  | Finanšu piedāvājums (3.pielikums) |
| 2.2.3. | Pretendents ir reģistrēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamā pakalpojuma izpildi Latvijas Republikā. | Attiecībā uz Latvijā reģistrētu pretendentu Pasūtītājs pārbaudi veiks pati pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.Ārvalstu pretendentam (komersantam) - komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments.Ja piedāvājumu iesniedz pretendents - fiziska persona, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs tiesīgs slēgt līgumu. |
| 2.2.4. | Pretendents laika posmā no 2022.-2024.gadam ir veicis un pabeidzis (nodots ekspluatācijā) vismaz 3 (trīs) kanalizācijas un/ vai ūdensvada pieslēguma ēkām izbūves darbus, kur katra projekta ietvaros ir izbūvēti ārējie kanalizācijas un/ vai ūdensapgādes tīkli ar kopējo garumu vismaz 20 metri;Vai2 (divus) ūdenssaimniecības projektus, kur katra projekta ietvaros ir izbūvēti centralizētie kanalizācijas un/ vai ūdensapgādes tīkli ar kopējo garumu vismaz 30 metri. | Pretendents iesniedz aizpildītu un parakstītu 4.pielikumu.Veidlapā jānorāda visa nepieciešamā informācija un apraksts par sniegto pakalpojumu, lai Pasūtītājam nerodas šaubas par Pretendenta /apakšuzņēmēja pieredzes atbilstību Nolikumā noteiktajām prasībām. |
| 2.2.5. |  | Dokumentu, kas apliecina piedāvājuma parakstītāja personas pārstāvības tiesības (oriģināls vai normatīvajos aktos apliecināta kopija), izņemot, ja piedāvājumu paraksta persona, kurai pārstāvības tiesības reģistrētas Latvijas Republikas Uzņēmumu reģistrā. |

1. **Piedāvājumu vērtēšana**
	1. Pasūtītājs vērtē pretendenta atbilstību 2.punktā noteiktajām pretendentu atlases prasībām, kā arī, vai ir iesniegti visi prasītie dokumenti un to saturs rada skaidru priekšstatu par Pretendentu. Ja pretendents neatbilst kādai no 2.punktā noteiktajām prasībām, Pasūtītājs pretendentu izslēdz no turpmākās dalības cenu aptaujā un tā piedāvājumu tālāk neizskata.
	2. Ja neviens no iesniegtajiem piedāvājumiem netiks atzīts par atbilstošu, Pasūtītājam ir tiesības pieņemt lēmumu par jaunas cenu aptaujas organizēšanu.
2. **Līguma par izbūves darbu veikšanu noslēgšana**
	1. Pēc piedāvājumu izvērtēšanas Pasūtītājs slēdz līgumu par izbūves darbu veikšanu (5.pielikums) ar katru Pretendentu, kura piedāvājums atzīts par Nolikuma prasībām atbilstošiem piedāvājumiem.
	2. Cenu aptaujas kopējā līguma summa ir EUR 30 000,00 (bez PVN). Pasūtītājs negarantē darbu apjomus un visas līguma summas apguvi.
	3. Pretendentam ir jāņem vērā apstāklis, ka pēc līguma par izbūves darbu veikšanu noslēgšanas, Klients, par kura objektu tas saņems pretendenta sagatavoto tāmi, var atteikties no piedāvājuma un tālākais līgums par darbu veikšanu netiks noslēgts. Šajā gadījumā visas ar piedāvājuma (tāmes sagatvošanu un objekta apsekošanu) sagatavošanu saistītās izmaksas sedz tikai Pretendents.
	4. Visi Pretendenti tiek rakstveidā informēti par cenu aptaujas rezultātiem 3 (trīs) darba dienu laikā pēc lēmuma pieņemšanas slēgt Līgumu vai pārtraukt cenu aptauju, neizvēloties nevienu piedāvājumu.
3. **Pasūtītāja tiesības**
	1. Pasūtītāja tiesības:
		1. Pieprasīt no Pretendentiem precizētu informāciju par savu piedāvājumu, nosakot, ka informācija jāiesniedz 3 (trīs) darba dienu laikā no pieprasījuma dienas;
		2. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija papildina vai izskaidro sertifikātus un dokumentus, kas iesniegti Pasūtītājam;
		3. Normatīvajos aktos noteiktajā kārtībā labot Pretendentu piedāvājumos konstatētās aritmētiskās kļūdas, informējot par to Pretendentus;
		4. Darbā pieaicināt atbilstoša profila speciālistu – ekspertu piedāvājumu noformējuma pārbaudei, Pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai;
		5. Pieņemt lēmumu slēgt Līgumu par izbūves darbu veikšanu;
		6. Neizvērtēt cenu aptaujā iesniegtos Pretendentu piedāvājumus, ja tie neatbilst nolikumā izvirzītajiem nosacījumiem;
		7. Jebkurā brīdī pārtraukt cenu aptauju, ja tam ir objektīvs pamatojums, tajā skaitā, arī šādos gadījumos:
			1. ja pretendents pēc Pasūtītāja pieprasījuma nespēs pamatot finanšu piedāvājumā norādīto izmaksu pamatojošos apstākļus;
			2. ja neviens no iesniegtajiem piedāvājumiem netiek atzīts par atbilstošu nolikuma nosacījumiem;
			3. ja izraudzītais pretendents (-i) atsakās no Līguma slēgšanas.
4. **Pretendenta tiesības un pienākumi**
	1. Pretendenta tiesības ir iepazīties ar Nolikumu un pielikumā pievienotajiem dokumentiem.
	2. Pretendenta pienākumi:
		1. Rūpīgi iepazīties ar Nolikumā minētajiem nosacījumiem, sagatavot piedāvājumu atbilstoši Nolikuma prasībām;
		2. Sniegt patiesu informāciju par savu kvalifikāciju;
		3. Segt visas izmaksas, kas saistītas ar piedāvājuma sagatavošanu un iesniegšanu;
		4. Negrozīt savu piedāvājumu pēc piedāvājumu iesniegšanas termiņa beigām.

1.pielikums

**TEHNISKĀ SPECIFIKĀCIJA**

1. Pasūtītājs, noslēdzot ar Piegādātāju (Būvuzņēmēju) līgumu par izbūves darbu veikšanu attiecīgajā objektā, plāno veikt šādus būvdarbus (bet ne tikai):
	1. Trases nospraušana koordinātēs un tās fiksācija dabā (ja nepieciešams);
	2. Pašteces cauruļvadu izbūves dziļumus un diametrus noteikt izbūves laikā, atbilstoši LBN 223-15 ‘’Kanalizācijas būves”, vai ūdenssaimniecības pakalpojuma sniedzēja izsniegtajiem tehniskajiem noteikumiem, pieslēgšanās pie centralizētā kanalizācijas tīkla;
	3. Pirms darbu uzsākšanas saņemt rakšanas darbu atļaujas (ja nepieciešams);
	4. Komercuzskaites mēraparāta šahtas un mezgla izbūvi;
	5. Esošo komunikāciju atrakšana un šķērsošana;
	6. Gruntsūdens līmeņa pazemināšana (ja nepieciešams);
	7. Esošās grunts nomaiņa (ja nepieciešams);
	8. Pēc būvdarbu pabeigšanas seguma atjaunošana;
	9. Bruģa seguma atjaunošanas darbi (ja nepieciešams);
	10. Grants seguma atjaunošanas darbi;
	11. Zālāja seguma atjaunošanas darbi.
2. Būvuzņēmēja darbu apjomā ir jāietver (bet neierobežojoši) darbinieku nodrošināšana ar aprīkojumu, aparatūru un materiāliem, kas nepieciešami, lai veiktu nojaukšanas un vietas attīrīšanas darbus, rakšanas, gruntsūdens atsūknēšanas, aizbēršanas darbus, grunts nomaiņu, liekās grunts izņemšanu un transportēšanas darbus, ievietotas un uzstādītas nepieciešamajā augstumā visas pazemes cauruļvadu sistēmas kopā ar veidgabaliem (ieskaitot aizbīdņus utt.) un papildierīcēm, cauruļvadu pārbaudi, CC TV (ja nepieciešams) inspekciju, līdzināšanas darbus, ceļu seguma atjaunošanu (vai rekonstrukciju), liekās grunts aizvešanu, vietas sakopšanu, teritorijas labiekārtošanu, un visus ar to saistītos darbus, personāla apmācību, u.c., kā norādīts specifikācijās un rasējumos. Būvuzņēmējam jānodrošina iekārtu un aprīkojuma apkalpojošā personāla apmācība.
3. Pirms darbu veikšanas, Būvuzņēmējam ir jāiepazīstas ar vietējām pazemes komunikācijām: esošo ūdens, kanalizācijas un lietus kanalizācijas vadu, kanalizācijas spiedvadu, elektrības, sakaru kabeļiem, drenāžas sistēmām, kā arī jebkurām citām komunikācijām, kas tur varētu atrasties. Jebkuru komunikāciju bojājumu gadījumā, būvuzņēmējs ir pilnībā atbildīgs par Pasūtītājam, objekta īpašniekam vai komunikāciju turētājam par nodarītajiem zaudējumiem.
4. Pēc līguma par izbūves darbu veikšanu noslēgšanas, objekta darbu izpildes laiks ir 4 nedēļas no brīža, kad Pasūtītājs ir apstiprinājis Uzņēmēja iesniegto piedāvājumu (tāmi) un ar objekta īpašnieku ir noslēgts līgums par darbu veikšanu, izņemot ja Līdzēji nav vienojušies citādāk.

**Prasības būvuzņēmējiem**

1. Pirms jebkuriem būvdarbiem būvuzņēmējam jāveic būvlaukumu izvietojumu, konstrukciju, ceļu, ietvju u.c. blakus struktūru, ko varētu ietekmēt būvdarbi, apsekošana. Apsekotām jābūt arī teritorijām būvlaukuma tuvumā, ko varētu ietekmēt būvdarbi. Visi esošie defekti un citas būtiskas detaļas jākonstatē, jāiereģistrē un jānofotografē.
2. Ceļu, taku un pagalmu, ko būvuzņēmējs izmanto vai šķērso būvdarbu veikšanas nolūkos, segumi jāuztur apmierinošā stāvoklī līguma izpildes laikā, savukārt pēc tā izpildes būvuzņēmējam jāatjauno ceļi, takas un pagalmi vismaz līdz tādai pakāpei, kāda tā bijusi sākotnēji pirms darbu uzsākšanas un, kas būtu pieņemams Pasūtītājam, īpašniekiem un kontrolinstitūcijām, uz paša rēķina. Būvuzņēmējam jāregulē savu transportlīdzekļu darbības veids, lai nodrošinātu, ka ne ceļi, ne takas vai īpašumi netiek nevajadzīgi bojāti būvju teritorijā.
3. Ja nepieciešams, būvniecības laikā būvuzņēmējs par paredzamajiem satiksmes ierobežojumiem savlaicīgi (septiņas dienas iepriekš) saskaņo ar Pasūtītāju un informē iedzīvotājus (ievieto pastkastēs informāciju).
4. Ja nepieciešams, būvniecības laikā būvuzņēmējam jānodrošina izstrādāto apvedceļu uzturēšana (dubļu savākšana un ceļa atjaunošana), kā arī jānodrošina izraktās grunts nesajaukšana ar esošā ceļa seguma materiālu.
5. Liekās grunts uzglabāšana un transportēšana ir jāparedz uz būvuzņēmēja izvēlētu atbērtni, atbilstoši likumdošanas prasībām.
6. Ja izbūves darbi tiek veikti saskaņā ar būvvaldes apstiprinātu UKT būvprojektu, būvuzņēmējam ir pienākums organizēt izbūvēto komunikāciju izpildmērījumus digitālā formā (.pdf un .dwg), kas kopā ar objekta pieņemšanas – nodošanas aktu tiek nodots Pasūtītājam.
7. Darbu kvalitātes prasības veicot ceļa seguma atjaunošanas darbus nosaka “Ceļu specifikācijas 2019".
8. Kā minimums darba dienas beigās, būvgrāvis ir jāaizber un jānodrošina autotransporta piekļūšana īpašumiem.

2.pielikums

**PIETEIKUMS**

**Cenu aptaujas**

**“Kanalizācijas pieslēgumu izbūve mājsaimniecībām Saulkrastu novadā”**

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
| Vispārējā interneta adrese: |  |
|  |
| **Finanšu rekvizīti** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu** |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šo apliecinām savu dalību cenu aptaujā un apstiprinu, ka esmu iepazinies ar tās noteikumiem, līguma nosacījumiem, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |

2.pielikums

**Cenu aptaujas**

**“Kanalizācijas pieslēgumu izbūve mājsaimniecībām Saulkrastu novadā”**

**FINANŠU PIEDĀVĀJUMS**

|  |  |  |  |
| --- | --- | --- | --- |
| **N.p.k.** | **Darba nosaukums** | **Mērvien.** | **Cena par vienu vienību,****EUR bez PVN** |
| 1 | Traktortehnika | EUR/h |  |
| 2 | Darbs | EUR/h |  |
| 3 | Materiālu piegādes izmaksas (transporta izdevumi) | EUR/km |  |

Ar šo apliecinām, ka piedāvājumā ir iekļautas visas nepieciešamās izmaksas pakalpojuma veikšanai.

Līguma darbības laikā finanšu piedāvājumā norādītās cenas netiks mainītas.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |

3.pielikums

**PRETENDENTA PIEREDZES APRAKSTS**

|  |  |  |
| --- | --- | --- |
| Sniegtā pakalpojuma nosaukums  | Sniegtā pakalpojuma nosaukums un apraksts  | Pasūtītājs(nosaukums/ vārds, uzvārds,reģistrācijasnumurs, adreseunkontaktpersona) |
|  |  |  |
|  |  |  |
|  |  |  |

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |

4.pielikums

**Līgums**

par izbūves darbu veikšanu

Šis LĪGUMS, noslēgts Saulkrastos, 2025.gada \_\_\_\_\_\_\_\_ starp **SIA “Saulkrastu komunālserviss”**, kuru saskaņā ar statūtiem pārstāv tās valdes loceklis \_\_\_\_\_\_\_\_\_, (turpmāk – “Pasūtītājs”), no vienas puses, un

**\_\_\_\_\_\_\_\_\_\_\_\_\_** (turpmāk – “Uzņēmējs”), kuru saskaņā ar statūtiem pārstāv tās valdes loceklis \_\_\_\_\_\_\_\_\_\_\_\_\_\_\_, no otras puses, (turpmāk saukti kopā – “Līdzēji” un katrs atsevišķi, – “Līdzējs”), noslēdz šādu līgumu (turpmāk – Līgums):

1. **Līguma priekšmets**

Pasūtītājs uzdod, bet Uzņēmējs pēc Pasūtītāja pieprasījuma apņemas veikt kanalizācijas izbūves darbus tiem Saulkrastu novada pašvaldības administratīvās teritorijas iedzīvotājiem, kuriem atbilstoši Saulkrastu novada domes saistošajiem noteikumiem “Par Saulkrastu novada pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai” ir piešķirts pašvaldības līdzfinansējums kanalizācijas pieslēgumu ierīkošanai, turpmāk – Pakalpojums.

1. **Līguma spēkā esamība**

Līgums stājās spēkā ar tā parakstīšanas dienu un ir spēkā līdz **2025.gada 31.decembrim**.

1. **Līguma cena un samaksas kartība**
	1. Par šajā Līgumā paredzētā Pakalpojuma kvalitatīvu sniegšanu Pasūtītājs apņemas samaksāt Uzņēmējam Līguma cenu atbilstoši iesniegtajam Piedāvājumam un par faktiski paveiktajiem Darbiem.
	2. Līguma cena ir visaptverošs maksājums par Līguma priekšmeta īstenošanu. Iesniedzot cenu piedāvājumu, Uzņēmējs ir paredzējis ar Pakalpojuma sniegšanu saistītos saprātīgos riskus, grūtības un apstākļu maiņas, kādas ir raksturīgas šāda pakalpojuma sniegšanai.
	3. Visi maksājumi saskaņā ar šo Līgumu tiek veikti veikti vienu reizi mēnesī, 30 (trīsdesmit) dienu laikā no dienas, kad Uzņēmējs ir iesniedzis Pasūtītājam rēķinu apmaksai un Līdzēji ir parakstījuši ikmēneša Darbu pieņemšanas – nodošanas aktu par paveiktajiem darbiem iepriekšējā mēnesī.
	4. Ja ir iestājušies apstākļi, kas saskaņā ar Līgumu dod tiesības pret kādu no Līdzējiem piemērot līgumsodu vai aprēķināt nokavējuma procentus, tad otrs Līdzējs par to iesniedz atsevišķu rēķinu.
	5. Apmaksājot paveiktos Darbus, Pasūtītājs ir tiesīgs ieturēt summas (iepriekš par to rakstiski informējot Uzņēmēju), kas viņam saskaņā ar šo Līgumu pienākas no Uzņēmēja kā:
		1. to zaudējumu atlīdzība, kuri Pasūtītājam radušies sakarā ar līgumsaistību nepienācīgu izpildi no Uzņēmēja puses;
		2. nokavējuma procentu vai līgumsodu maksājumi (ja tādi Uzņēmējam ir jāmaksā Pasūtītājam saskaņā ar šo līgumu).
	6. Nekvalitatīvi vai neatbilstoši veiktie darbi netiek akceptēti un apmaksāti līdz defektu novēršanai.
	7. Par samaksas brīdi uzskatāma diena, kad Pasūtītājs ir pārskaitījis naudu no sava bankas konta.
	8. Uzņēmējs sagatavo rēķinus papīra veidā, nosūtot to uz Pasūtītāja norādīto juridisko adresi vai elektroniski, nosūtot tos uz Pasūtītāja adresi: info@komunalserviss.lv. Līdzēji vienojas, ka elektroniski izrakstītajos rēķinos, personas, kas izraksta rēķinus, rakstiskais paraksts tiek aizstāts ar tā elektronisko apliecinājumu (autorizāciju). Elektroniski saņemtajiem (izrakstītajiem) rēķiniem jāsatur pilna informācija atbilstoši likuma “Par grāmatvedību” prasībām. Gadījumā, ja rēķini nav noformēti atbilstoši normatīvo aktu prasībām, Uzņēmēja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jauna rēķina saņemšanas no Uzņēmēja. Rēķini, kas tiks saņemti ieskenēti, netiks uzskatīti par pamatu maksājumu veikšanai.
2. **Līdzēju pienākumi un tiesības**
	1. **Pasūtītāja pienākumi**:
		1. veikt maksājumus atbilstoši Līguma noteikumiem, tajā skaitā Līgumā noteiktajos termiņos un apmērā;
		2. sniegt Uzņēmējam visu nepieciešamo informāciju saistībā ar būvobjektu.
	2. **Pasūtītāja tiesības**:
		1. pārbaudīt un uzraudzīt izpildāmo darbu kvalitāti, pieaicināt tehnisko uzraugu vai neatkarīgus ekspertus darbu kvalitātes uzraudzībai un novērtēšanai, tajā skaitā būvekspertīzes veikšanai, kā arī tiesības iegūt paraugus no izmantojamajiem materiāliem to pārbaudei ar sagraujošām metodēm. Eksperta vai citu personu pieaicināšana neatbrīvo Uzņēmēju no atbildības par Līgumam neatbilstoši veiktajiem darbiem, kā arī par citu šajā Līgumā noteikto prasību un noteikumu neievērošanu;
		2. atsaukt jebkuru Uzņēmēja darbinieku vai apakšuzņēmēju, nosūtot motivētu paziņojumu Uzņēmējam, ja attiecīgais speciālists nespēj veikt savus profesionālos pienākumus vai pārkāpj iekšējās darba kārtības, darba drošības tehnikas, ugunsdrošības, elektrodrošības, vides aizsardzības vai Līguma noteikumus, vai citus piemērojamos tiesību aktus. Uzņēmējs nekavējoties pēc šāda paziņojuma saņemšanas norīko citu speciālistu vai apakšuzņēmēju.
	3. **Uzņēmēja pienākumi** ir izpildīt Līguma saistības atbilstoši Līguma prasībām, Latvijas Republikas spēkā esošajiem normatīvajiem aktiem un Pasūtītāja norādījumiem, tajā skaitā, bet ne tikai, ievērojot zemāk minēto:
		1. veikt Pakalpojumu kvalitatīvi, ar saviem resursiem, ierīcēm un darbaspēku, atbilstoši Līgumam, tā pielikumu un saskaņā ar spēkā esošajiem normatīvajiem aktiem un noteiktajos termiņos;
		2. saskaņot ar Pasūtītāju darba organizācijas jautājumus saistībā ar Pakalpojuma sniegšanu, ja nepieciešams;
		3. nodrošināt Līguma izpildei nepieciešamā darbaspēka piesaistīšanu un izdevumu (komandējumi, uzturs, dzīvošana, transports u.c.) segšanu;
		4. nodrošināt personāla kvalifikāciju līmenī, kas ir nepieciešams un pietiekams darbu veikšanai. Ievērojot to, ka darbi šī Līguma ietvaros saistīti ar paaugstinātu bīstamību Uzņēmēja personālam un apkārtējiem, Uzņēmējs uzņemas atbildību par Pasūtītājam, Uzņēmējam, Uzņēmēja darbiniekiem un trešajām personām nodarītajiem zaudējumiem, kas varētu rasties Uzņēmējam kļūdaini saprotot vai izpildot Pasūtītāja dotās instrukcijas un dokumentāciju Uzņēmēja brigādes pielaišanai Līgumā paredzēto darbu izpildei, kā arī instrukcijas un dokumentāciju Līgumā paredzēto darbu veikšanas laikā;
		5. savlaicīgi informēt Pasūtītāju par visām problēmām, kas saistītas ar Līguma izpildi, varētu aizkavēt izpildes termiņus vai ietekmēt būvobjekta ekspluatāciju nākotnē;
		6. informēt Pasūtītāju, ja Uzņēmēja vainas dēļ ir radies kaitējums videi un segt soda sankcijas, ja tādas ir;
		7. uz sava rēķina nodrošināt visus Līguma pilnīgai un savlaicīgai izpildei nepieciešamos Uzņēmēja mehānismus un iekārtas;
		8. pirms Darbu pieņemšanas – nodošanas akta parakstīšanas sakārtot būvobjekta teritoriju (aizvākt būvgružus, Uzņēmēja īpašumu u.c.) un atstāt būvlaukumu un būvobjektu tīrā un drošā stāvoklī;
		9. apsaimniekot darbu rezultātā radušos atkritumus atbilstoši Latvijas Republikas normatīvajiem aktiem, ja nav bijusi citādāka vienošanās ar Pasūtītāju vai tā klientu;
		10. darbu gaitā savlaicīgi pārbaudīt būvobjektā lietoto būvizstrādājumu un materiālu atbilstību un nepieļaut to izmantošu būvdarbu veikšanas laikā;
		11. precizēt konkrētā objekta tāmi, ja Darbu izpildes laikā tāmē paredzētie darbi netika veikti vai netika veikti pilnā apmērā.
3. **Darbu pieņemšanas – nodošanas kārtība**
	1. Līdzēji vienojas, ka Uzņēmējs līdz katra mēneša 5.datumam iesniedz Pasūtītājam Darbu pieņemšanas – nodošanas aktu par iepriekšējā mēnesī paveiktajiem Darbiem, ko Pasūtītājs apņemas izskatīt un saskaņot 10 (desmit) dienu laikā no tā saņemšanas dienas. Iesniegtais akts daļā vai pilnībā netiek saskaņots, ja Pasūtītājs Darbu apsekošanas laikā ir konstatējis Darbu izpildes neatbilstības un par to sagatavots Iebildumu akts.
	2. Ja Pasūtītājs, apsekojot Darbu izpildes vietu, konstatē nekvalitatīvus un/vai līdz galam nepadarītus Darbus, par to tiek paziņots Uzņēmējam. Pēc Pasūtītāja paziņojuma saņemšanas (rakstiskas pa e-pastu vai mutiska pa tālruni), Uzņēmēja pienākums ir nekavējoties, bet ne ilgāk kā 5 (piecu) dienu laikā, ierasties Pasūtītāja norādītajā vietā un uzsākt konstatēto trūkumu novēršanu, pretējā gadījumā Pasūtītājs ir tiesīgs vienpusēji sagatavot Iebildumu aktu un tas ir saistošs Uzņēmējam.
		1. Ja Uzņēmējs izvairās un/vai atsakās no šajā Līgumā punktā noteiktās Darbu trūkumu novēršanas un/vai nepabeigto Darbu izpildes, kas noteikti šajā Līguma punktā noteiktajā aktā, tad Pasūtītājam ir tiesības novērst tos pašam. Izdevumus, kas saistīti ar Darbu trūkumu novēršanu un/vai nepabeigto Darbu izpildes pabeigšanu, kurus veic Pasūtītājs, ir jāsedz Uzņēmējam. Līdzēji vienojas, ka šie Pasūtītāja izdevumi, kas Pasūtītājam veidojas šajā Līguma punktā noteiktajā gadījumā, tiek ieturēti no Uzņēmējam maksājamās Līguma summas, samazinot to proporcionāli radušos izdevumu apmēram.
		2. Gadījumā, ja Uzņēmējs nepiekrīt Iebildumu aktā norādītajam, tad Pasūtītājs un Uzņēmējs kopēji organizē neatkarīgu ekspertīzi, ar kuru konstatē veikto Darbu atbilstību vai neatbilstību Līguma un tā pielikumu un normatīvo aktu prasībām un nosacījumiem. Neatkarīgas ekspertīzes rezultātā sagatavotais ekspertīzes atzinums ir saistošs Līdzējiem.
		3. Ja Līgumā noteiktajā kārtībā organizētās ekspertīzes rezultātā tiek apstiprināta Uzņēmēja prasību un paziņojumu nepamatotība attiecībā uz Darbu atbilstību Līguma un tā pielikumu un normatīvo aktu prasībām, tad Uzņēmējs novērš visus Iebildumu aktā konstatētās neatbilstības, kā arī maksā Pasūtītājam Līgumā noteiktos nokavējuma procentus par Darbu izpildes termiņu kavējumu un līgumsodu, kā arī visas ar veikto ekspertīzi saistītās izmaksas. Ja ekspertīzes rezultātā ir konstatēta Darbu atbilstība Līguma un tā pielikumu un normatīvo aktu prasībām, tad Pasūtītājs sedz visas ar ekspertīzi saistītās izmaksas un rīkojas saskaņā ar Līguma prasībām.
	3. Pēc visu Iebildumu aktā norādīto neatbilstību novēršanas Uzņēmējs atkārtoti iesniedz Pasūtītājam Darbu pieņemšanas – nodošanas aktu, detalizēti norādot paveikto Darbu apjomu iepriekšējā mēnesī un novērstās neatbilstības, ko Pasūtītājs apņemas izskatīt un saskaņot 10 (desmit) dienu laikā no tā saņemšanas dienas. Pēc akta parakstīšanas Uzņēmējs iesniedz Pasūtītājam rēķinu apmaksai.
	4. Darbu pieņemšanas – nodošanas akts pēc tā abpusējas parakstīšanas kļūst par neatņemamu Līguma sastāvdaļu.
4. **Līguma saistību izpildes termiņa neievērošana un līgumsods**
	1. Līguma saistību izpildes termiņu neattaisnotas neievērošanas gadījumā pret vainīgo Līdzēju var tikt piemērots līgumsods.
	2. Ja Uzņēmējs nekvalitatīvi izpilda ūdensapgādes un kanalizācijas izbūves darbus, par ko ir sastādīts neatbilstību akts, Uzņēmējs 5 (piecu) dienu laikā no akta saņemšanas dienas pats par saviem līdzekļiem novērš konstatētās neatbilstības. Un tikai pēc šo neatbilstību novēršanas Pasūītājs parakstīs Darbu pieņemšanas – nodošanas aktu.
	3. Ja Pasūtītājs kavē veikt samaksu par pamatoti iesniegtu rēķinu ilgāk kā 10 (desmit) dienas, Uzņēmējs ir tiesīgs aprēķināt un iekasēt no Pasūtītāja līgumsodu 0,1% apmērā no kavējuma summas par katru kavējuma dienu, bet ne vairāk kā 10% no Līguma cenas. Tas neattiecas uz gadījumiem, kad samaksa netiek veikta Izpildītāja nekvalitatīvi izpildītā darba dēļ, par ko attiecīgi ir sagatavots Iebildumu akts.
	4. Ja Uzņēmējs veic Darbus neatbilstoši tehniskajā specifikācijā noteiktajām prasībām vai apjomā, Pasūtītājs ir tiesīgs sagatavot Iebildumu aktu. Ja aktā konstatētās neizpildes ir pamatotas, Uzņēmējs maksā Pasūtītājam līgumsodu EUR 150 (viens simts piecdesmit euro) apmērā par katru Iebildumu aktā noteikto Darbu neizpildi. Iebildumu akts kļūst par Darbu pieņemšanas – nodošanas akta neatņemamu sastāvdaļu.
	5. Līgumsoda samaksa neatbrīvo Līdzējus no turpmākās Līguma izpildes vai zaudējumu atlīdzības. Pasūtītājam ir tiesības ieturēt aprēķināto līgumsodu no maksājuma summas, veicot apmaksu par saņemto pakalpojumu.
	6. Līdzēji ir atbildīgi par otram Līdzējam nodarītajiem tiešajiem zaudējumiem.
5. **Apakšuzņēmēji**
	1. Uzņēmējam ir tiesības Līguma izpildē iesaistīt apakšuzņēmējus bez atsevišķas rakstveida Pasūtītāja piekrišanas.
	2. Uzņēmējs, iesaistot apakšuzņēmējus, uzņemas atbildību par apakšuzņēmēju darbību/bezdarbību tādā pašā mērā kā par savu darbību/bezdarbību.
6. **Garantija**
	1. Garantijas termiņš izpildītajiem Darbiem ir 2 (divi) gadi no Darbu pieņemšanas – nodošanas akta parakstīšanas dienas.
	2. Ja Pasūtītājs garantijas laikā konstatē būvobjektam trūkumus vai defektus, uz ko attiecināmas garantijas saistības, par to rakstiski tiek paziņots Uzņēmējam, vienojoties par objekta apskates un novēršanas laikiem.
7. **Līguma izbeigšana**
	1. Līdzējiem ir tiesības izbeigt šo Līgumu, savstarpēji par to rakstveidā vienojoties, vai arī vienpusēji, par to rakstveidā brīdinot otru Līdzēju vismaz 1 (vienu) mēnesi iepriekš.
	2. Pasūtītājs, nosūtot rakstisku paziņojumu Uzņēmējam, var vienpusēji izbeigt Līgumu ātrāk nekā tas ir noteikts Līguma 9.1.punktā, par to nosūtot Uzņēmējam rakstveida paziņojumu, jebkurā no šādiem gadījumiem:
		1. ja Uzņēmējs neattaisnotu iemeslu dēļ daļēji izpilda vai nepilda Līguma noteikumus vispār, tajā skaitā, ja Uzņēmējs, iesniedzot piedāvājumu par objekta izbūves darbu veikšanu, nespēj pamatot piedāvājumā norādīto izmaksu pamatojošos apstākļus;
		2. ja ir pasludināts Uzņēmēja maksātnespējas process, apturēta vai pārtraukta Uzņēmēja saimnieciskā darbība, uzsākta tiesvedība par Uzņēmēja bankrotu vai tiek konstatēts, ka līdz paredzamajam līguma izpildes beigu termiņam Uzņēmējs būs likvidēts.
	3. Pasūtītājam ir tiesības nekavējoties vienpusēji atkāpties no šā Līguma izpildes, par to nosūtot Uzņēmējam rakstveida paziņojumu, ja Līgumu nav iespējams izpildīt tādēļ, ka Līguma izpildes laikā piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas. Šajā gadījumā Pasūtītājs veic samaksu par Uzņēmēja faktiski sniegtajiem Pakalpojumiem.
	4. Pēc Līguma izbeigšanas Uzņēmējam nekavējoties ir jānodod Pasūtītājam visu dokumentāciju (ja tāda ir), kas attiecas uz Pakalpojuma sniegšanu.
	5. Uzņēmējs pēc Līguma izbeigšanas, pieaicinot Pasūtītāju, sastāda aktu, nosakot Uzņēmēja izpildītās un Pasūtītāja pieņemtās Pakalpojuma daļas vērtību un Uzņēmējam pienākošās naudas summas.
	6. Uzņēmējam pienākošos naudas summu maksājumus Pasūtītājs veic 30 (trīsdesmit) dienu laikā no akta sastādīšanas dienas.
8. **Līguma grozījumi**

Jebkuri šī līguma grozījumi vai papildinājumi, tajā skaitā izmaiņas pakalpojuma izpildes termiņos, ir spēkā tikai tad, ja Līdzēji par to ir vienojušies rakstveidā, sastādot par to atsevišķu vienošanos.

1. **Nepārvarama vara (Force Majeure)**
	1. Līdzēji ir atbrīvoti no atbildības par daļēju vai pilnīgu Līguma saistību nepildīšanu, ja saistību neizpilde ir radusies ārkārtēja rakstura apstākļu un nepārvaramas varas notikuma rezultātā, kura darbība sākusies pēc Līguma noslēgšanas, un kuru Līdzēji nevarēja iepriekš paredzēt un novērst. Pie šādiem apstākļiem pieskaitāmi: ugunsnelaime, kara darbība, vispārēja avārija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas nepakļaujas Līdzēju kontrolei un neiekļaujas to ietekmes robežās.
	2. Par nepārvaramas apstākļiem nav atzīstama Līdzēju finanšu situācijas pasliktināšanās, kļūdainu biznesa lēmuma pieņemšana vai sadarbības partneru negodprātīgā rīcība citu līgumu nosacījumu neizpildē.
	3. Līdzējam, kurš atsaucas uz nepārvaramu, ārkārtēja rakstura apstākļu darbību, 3 (trīs) dienu laikā rakstiski jāpaziņo otrajam Līdzējam par šādiem apstākļiem un to cēloņiem, norādot iespējamo saistību izpildes termiņu.
	4. Ja šādi apstākļi skar Uzņēmēju un Pasūtītājs rakstiski nav norādījis citādāk, Uzņēmējam ir jāturpina pildīt savas saistības saskaņā ar Līgumu tik ilgi, cik tas ir praktiski saprātīgi, un ir jāmeklē visus saprātīgos, alternatīvos veidus, lai nodrošinātu Līguma izpildi tādā mērā, kādā to nav ierobežojusi “Nepārvarama vara”.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā 30 (trīsdesmit) dienas, katram Līdzējam ir tiesības vienpusēji lauzt Līgumu. Ja Līgums šādā kārtā tiek lauzts, nevienam no Līdzējiem nav tiesību pieprasīt no otra zaudējumu atlīdzību.
2. **Strīdu atrisināšana**

Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā esamību tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.

1. **Kontaktpersonas**
	1. Pasūtītāja kontaktpersonas: \_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Uzņēmēja kontaktpersonas: \_\_\_\_\_\_\_\_\_\_\_\_\_\_\_\_\_\_\_\_.
2. **Fizisko personu datu aizsardzība**
	1. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
	2. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem.
	3. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
	4. Ja saskaņā ar normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, tas pirms šādu datu nodošanas informē par to otru Līdzēju, ja vien normatīvie akti to neaizliedz.
	5. Līdzēji apņemas veikt normatīvajos aktos noteiktos fizisko personu datu aizsardzības pasākumus, kā arī pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
3. Līgums parakstīts divos eksemplāros, katrs uz \_\_\_ (\_\_\_) lapām, pa vienam eksemplāram katram Līdzējam.

**Pušu paraksti un rekvizīti:**

|  |  |
| --- | --- |
| **SIA “Saulkrastu komunālserviss"**Vien. reģ. Nr.: 40103027944Adrese: Liepu iela 3, SaulkrastiSaulkrastu novads, LV–2160 Bankas: AS “Swedbank”, HABA LV 22Konts: LV27HABA0551031133039A/S “Citadele banka” PARXLV22Konts:LV50PARX0015321650001E-pasts: info@komunalserviss.lv Tālrunis: +371 67951361 |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Valdes loceklis \_\_\_\_\_\_\_\_\_\_\_\_\_\_ | Valdes loceklis \_\_\_\_\_\_\_\_ |